**การคัดเลือกลูกจ้างชั่วคราวเป็นลูกจ้างประจำ**

**กฎหมายที่เกี่ยวข้อง**

 \* ข้อบังคับกรุงเทพมหานครว่าด้วยการบริหารทรัพยากรบุคคลลูกจ้างกรุงเทพมหานคร พ.ศ.2562 (ข้อ 20 - ข้อ 26)

**ขั้นตอนวิธีการปฏิบัติงาน**

 1. ผู้ว่าราชการกรุงเทพมหานครแต่งตั้งคณะกรรมการกำหนดกรอบอัตรากำลังลูกจ้างประจำเพิ่มประจำปีงบประมาณ และเสนอ ก.ก. เห็นชอบกรอบอัตรากำลัง (กำหนดเป็นร้อยละ)

 2. ปลัดกรุงเทพมหานครแต่งตั้งคณะกรรมการพิจารณากำหนดจำนวนอัตราลูกจ้างประจำ ให้แต่ละหน่วยงาน (กำหนดเป็นจำนวนอัตรา)

 3. หน่วยงานแต่งตั้งคณะกรรมการคัดเลือกเพื่อดำเนินการคัดเลือกลูกจ้างชั่วคราวที่มีคุณสมบัติครบถ้วนและเหมาะสมเพื่อจ้างและแต่งตั้งลูกจ้างประจำตามจำนวนอัตราที่ได้รับอนุมัติ

 4. เมื่อหน่วยงานคัดเลือกแล้วเสร็จ ส่งผลการดำเนินการให้สำนักงานการเจ้าหน้าที่ สำนักปลัด-กรุงเทพมหานคร หรือสำนักงานการเจ้าหน้าที่ สำนักการศึกษา (แล้วแต่กรณี) เพื่อตรวจสอบให้ถูกต้อง และกำหนดตำแหน่งเลขที่ให้หน่วยงาน

 5. หน่วยงานดำเนินการออกคำสั่งจ้างและแต่งตั้งลูกจ้างประจำ พร้อมจัดทำทะเบียนประวัติ ส่งให้สำนักงานการเจ้าหน้าที่ สำนักปลัดกรุงเทพมหานคร หรือ สำนักงานการเจ้าหน้าที่ สำนักการศึกษา แล้วแต่กรณี